CELEX: 32011D0096
Language: mt
Date: 2011-02-11 00:00:00
Title: 2011/96/UE: Deċiżjoni tal-Kummissjoni tal- 11 ta’ Frar 2011 rigward l-approvazzjoni tal-kontijiet ippreżentati mir-Rumanija għan-nefqa ffinanzjata taħt il-programm speċjali tal-adeżjoni għall-agrikoltura u l-iżvilupp rurali (Sapard) fl-2007 (notifikata bid-dokument numru C(2011) 759)

12.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 38/42
            
         DEĊIŻJONI TAL-KUMMISSJONI
   tal-11 ta’ Frar 2011
   rigward l-approvazzjoni tal-kontijiet ippreżentati mir-Rumanija għan-nefqa ffinanzjata taħt il-programm speċjali tal-adeżjoni għall-agrikoltura u l-iżvilupp rurali (Sapard) fl-2007
   (notifikata bid-dokument numru C(2011) 759)
   (It-test Rumen biss huwa awtentiku)
   (2011/96/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1268/1999 tal-21 ta’ Ġunju 1999 dwar l-għajnuna mill-Komunità għal miżuri ta’ qabel l-Adeżjoni għal żvilupp agrikolu u rurali fil-pajjiżi applikanti tal-Ewropa Ċentrali u ta’ Lvant matul il-perjodu ta’ qabel l-adeżjoni (1),
   Wara li kkunsidrat ir-Regolament tal-Kummissjoni (KE) Nru 2222/2000 tas-7 ta’ Ġunju 2000 li jniżżel regoli finanzjarji għall-applikazzjoni tar-Regolament tal-Kunsill (KE) Nru 1268/1999 dwar l-appoġġ tal-Komunità għal miżuri qabel l-adeżjoni għall-iżvilupp agrikolu u rurali fil-pajjiżi applikanti tal-Ewropa Ċentrali u tal-Lvant fil-perjodu ta’ qabel l-adeżjoni (2), u b’mod partikolari l-Artikolu 13 tiegħu,
   Wara li kkunsidrat il-Ftehim ta’ Finanzjament Multiannwali konkluż mar-Rumanija fit-2 ta’ Frar 2001 u b’mod partikolari l-Artikolu 11 tat-Taqsima A għall-Anness tiegħu,
   Wara li kkunsidrat ir-Regolament tal-Kummissjoni (KE) Nru 248/2007 tat-8 ta’ Marzu 2007 dwar miżuri li jikkonċernaw il-Ftehim ta’ Finanzjament Multiannwali u l-Ftehim ta’ Finanzjament Annwali li saru taħt il-programm Sapard u t-tranżizzjoni minn Sapard għall-iżvilupp rurali (3), flimkien mal-Ftehimiet ta’ Finanzjament Multiannwali kif imsemmi fl-Anness II, il-punt 1 ta’ dak ir-Regolament, u b’mod partikolari l-Artikolu 11 tat-Taqsima A għall-Anness tiegħu,
   Wara li kkonsultat il-Kumitat dwar il-Fondi Agrikoli,
   Billi:
   
               (1)
            
            
               Il-Kummissjoni, f’isem l-Unjoni Ewropea, ikkonkludiet ftehimiet ta’ finanzjament multiannwali (MAFAs) li jistipulaw il-qafas tekniku, legali u amministrattiv għall-eżekuzzjoni tal-Programm Speċjali tal-Adeżjoni għall-Agrikoltura u għall-Iżvilupp Rurali (Sapard) mar-Rumanija.
            
         
               (2)
            
            
               L-Artikolu 11 tat-Taqsima A tal-Anness għall-MAFAs jipprovdi għall-adozzjoni ta’ deċiżjoni dwar l-approvazzjoni tal-kontijiet mill-Kummissjoni. Dik id-dispożizzjoni tibqa’ tapplika għar-Rumanija, skont ir-Regolament (KE) Nru 248/2007.
            
         
               (3)
            
            
               Il-limiti taż-żmien, għas-sottomissjoni lill-Kummissjoni tad-dokumenti meħtieġa, mogħtija lill-pajjiżi li jirċievu finanzjament skadew.
            
         
               (4)
            
            
               Id-Deċiżjoni tal-Kummissjoni C(2008)5524 tat-30 ta’ Settembru 2008 approvat il-kontijiet tal-Bulgarija u l-Kroazja. Madankollu, minħabba li l-analiżi tat-tagħrif supplementari mitlub lir-Rumanija kienet għadha għaddejja, id-deċiżjoni rigward il-kontijiet ta’ dan il-pajjiż ma setgħetx tiġi adottata f’dan l-istadju.
            
         
               (5)
            
            
               Sadanittant it-tagħrif supplementari ġie sottomess. Il-kontrolli li twettqu jippermettu lill-Kummissjoni tieħu deċiżjoni dwar il-kompletezza, l-akkuratezza u l-veraċità tal-kontijiet sottomessi mill-aġenzija Sapard.
            
         
               (6)
            
            
               Din id-Deċiżjoni hija adottata abbażi tat-tagħrif tal-kontabilità. Ma tippreġudikax il-possibbiltà li l-Kummissjoni sussegwentement tiddeċiedi li teskludi mill-finanzjamanet tal-UE nefqa mhux imġarrba skont ir-Regolament (KE) Nru 2222/2000,
            
         ADOTTAT DIN ID-DEĊIŻJONI:
   Artikolu 1
   Il-kontijiet tal-Aġenzija Sapard, li tinsab fit-territorju tar-Rumanija, li jirrigwardaw nefqa ffinanzjata mill-baġit ġenerali tal-Unjoni Ewropea fl-2007 huma ddikjarati hawnhekk.
   Artikolu 2
   In-nefqa u l-finanzjament riċevut mill-UE għas-sena finanzjarja 2007, kif iddikjarat fil-31 ta’ Diċembru 2007, u l-assi miżmuma minn dan il-Pajjiż Benefiċjarju f’isem l-UE fil-31 ta’ Diċembru 2007, li se jiġu approvati skont din id-Deċiżjoni, huma stipulati fl-Anness.
   Artikolu 3
   Din id-Deċiżjoni hija indirizzata lir-Rumanija.
   
      Magħmul fi Brussell, il-11 ta’ Frar 2011.
      
         
            Għall-Kummissjoni
         
         Dacian CIOLOŞ
         
            Membru tal-Kummissjoni
         
      
   
   
      (1)  ĠU L 161, 26.6.1999, p. 87.
   
      (2)  ĠU L 253, 7.10.2000, p. 5.
   
      (3)  ĠU L 69, 9.3.2007, p. 5.
   
      ANNESS
      
         Approvazzjoni tal-kontijiet tal-Agenzija Sapard Rumena
      
      
         Sena finanzjarja 2007
      
      
         Nefqa u finanzjament riċevut mill-UE għas-sena finanzjarja 2007 kif iddikjarat fil-31 ta' Diċembru 2007
      
      
                  (l-Ammonti kollha f’euro)
               
            
                  Pajjiż Benefiċjarju
               
               
                  Dikjarazzjoni D2
                  Kontribuzzjoni tal-UE
                  Sena finanzjarja 2007
               
               
                  Kontribuzzjoni tal-UE approvata b'din id-deċiżjoni
               
               
                  Kontribuzzjoni tal-UE mhux approvata b'din id-deċiżjoni
               
               
                  Total b + c
               
               
                  Aġġustamenti (1)
                  
               
               
                  Finanzjament riċevut mill-UE (D1)
               
               
                  Differenza li trid
                  tiġi rkuprata jew imħallsa Sena finanzjarja 2007 (2)
                  
               
            
                   
               
               
                  a
               
               
                  b
               
               
                  c
               
               
                  d
               
               
                  e
               
               
                  f
               
               
                  g = d - e - f
               
            
                  Ir-Rumanija
               
               
                  260 601 503,20 
               
               
                  260 601 503,20 
               
               
                  0,00 
               
               
                  260 601 503,20 
               
               
                  39 204,26 
               
               
                  260 464 956,44 
               
               
                  97 342,50  (3)
                  
               
            
         
      
         Assi miżmuma mill-Pajjiżi Benefiċjarji f'isem l-UE fil-31 ta' Diċembru 2007
      
      
                  (l-Ammonti kollha f’euro)
               
            
                  Pajjiż Benefiċjarju
               
               
                  KONT F'EURO
                  bilanċ approvat b'din id-deċiżjoni
               
               
                  KONT F'EURO
                  bilanċ mhux approvat b'din id-deċiżjoni
               
               
                  DEBITURI
                  Approvati b'din id-deċiżjoni
               
               
                  DEBITURI
                  mhux approvati b'din id-deċiżjoni
               
            
                   
               
               
                  h
               
               
                   
               
               
                  i
               
               
                   
               
            
                  Ir-Rumanija
               
               
                  815 476,50 
               
               
                  0,00 
               
               
                  2 735 476,31  (4)
                  
               
               
                  0,00 
               
            
         (1)  Dan l-ammont jirrappreżenta l-aġġustamenti li saru mill-awtorijiet Rumeni fin-nefqa ddikjarata lill-Kummissjoni għas-sena finanzjarja 2007 matul il-perjodi sussegwenti, minħabba l-ammonti rkuprati għall-miżura 3.3.
      
         (2)  Dan l-ammont jirrappreżenta d-differenza matematika bejn l-ammont approvat u dak irrimborsat għas-sena finanzjarja 2007, mingħajr ma jqis l-avvanzi mħallsa fis-snin ta' qabel. Is-servizzi tal-Kummissjoni ma jintrabtux li jirkupraw jew iħallsu kwalunkwe ammont fid-data ta' din id-deċiżjoni.
      
         (3)  Id-differenza ta' (EUR –97 342,50) hija r-riżultat matematiku ta' (EUR 97 452,16) li jirrappreżentaw in-nefqa ddikjarata iżda mhux irrimborsata mill-Kummissjoni wara l-evalwazzjoni tar-rapporti tal-prestazzjoni l-ġdida għall-miżura 3.3, ta' (EUR – 92,69) li jirrappreżentaw korrezzjonijiet li saru mill-awtoritajiet Rumeni fl-2007 għal D1 2006, ta' (EUR – 18,36) minħabba l-użu skorett tar-rata ta' skambju għal tliet irkupri kif spjegat mis-CB, u ta' (EUR 1,39) biex jinġiebu sal-eqreb ċifra.
      
         (4)  L-ammonti ma jqisux l-imgħax dovut fuq id-debiti.